Na temelju članka 72. Zakona o komunalnom gospodarstvu (''Narodne novine'' br. 68/18 i 110/18) i članka 26. Statuta Općine Garčin (''Službeno glasilo Općine Garčin'' broj 4/2021), Općinsko vijeće općine Garčin na svojoj 5. sjednici održanoj 21. prosinca 2021. godine donosi

**I. izmjene i dopune Proračuna**

**Program održavanja komunalne infrastrukture u 2021. godini**

**Članak 1.**

Ovim Programom određuje se održavanje komunalne infrastrukture u 2020. godini na području Općine Garčin za komunalne djelatnosti:

1. održavanje nerazvrstanih cesta
2. održavanje javnih površina na kojima nije dopušten promet motornim vozilima, građevina, uređaja i predmeta javne namjene, održavanje javnih zelenih površina, i održavanje čistoće javnih površina,
3. održavanje građevina javne odvodnje oborinskih voda
4. održavanje groblja i krematorija unutar groblja
5. održavanje javne rasvjete.

Programom iz stavka 1. ovog članka utvrđuje se:

* opis i opseg poslova održavanja s procjenom pojedinih troškova po djelatnostima,
* iskaz financijskih sredstava potrebnih za ostvarenje programa, s naznakom izvora financiranja.

|  |  |  |  |  |
| --- | --- | --- | --- | --- |
| **Pozicija u proračunu** | **Naziv programa / aktivnosti** | **Planirani iznos sredstava u kn** | **Izmjene i dopune** | **Indeks** |
|  | **Nerazvrstane ceste** | **300.000,00** | **300.000,00** | **100,00** |
| 103 | Ostale usluge tekućeg održavanja – nerazvrstane ceste | 300.000,00 | 300.000,00 | 100,00 |
|  | **Javne površine** | **50.000,00** | **230.000,00** | **460,00** |
| 108 | Ostale usluge tekućeg održavanja – javne površine | 50.000,00 | 180.000,00 | 360,00 |
| 198 | Komunalne usluge | 0,00 | 50.000,00 |  |
|  | **Odvodnja atmosferskih i otpadnih voda** | **150.000,00** | **150.000,00** | **100,00** |
| 107 | Ostale usluge tekućeg održavanja – odvodnja atmosferskih voda | 150.000,00 | 150.000,00 | 100,00 |
|  | **Uređenja groblja u naseljima** | **95.000,00** | **97.000,00** | **102,11** |
| 092 | Komunalne usluge održavanja groblja | 15.000,00 | 42.000,00 | 280,00 |
| 093 | Ostale usluge tekućeg održavanja | 30.000,00 | 5.000,00 | 16,67 |
| 109 | Ostale usluge tekućeg održavanja – poljski putevi | 50.000,00 | 50.000,00 | 100,00 |
|  | **Javna rasvjeta** | **450.000,00** | **569.130,00** | **126,47** |
| 090 | Energija javna rasvjeta | 350.000,00 | 350.000,00 | 100,00 |
| 091 | Usluge tekućeg održavanja javne rasvjete | 100.000,00 | 100.000,00 | 100,00 |
| 199 | Ostali materijali i dijelovi za održavanje javne rasvjete | 0,00 | 119.130,00 |  |

**Članak 2.**

U 2021. godini održavanje komunalne infrastrukture iz članka 1. ovog Programa u Općini Garčin obuhvaća:

1. **Održavanje nerazvrstanih cesta**
2. **redovito održavanje** - obuhvaća nasipavanje nerazvrstanih cesta kamenom, održavanje nerazvrstanih cesta u zimskom periodu sa svrhom održavanja prohodnosti i tehničke ispravnosti cesta i prometne sigurnosti na njima,u skladu s propisima kojima je uređeno održavanje cesta, i
3. **izvandredno održavanje** - obuhvaća mjestimična poboljšanja elemenata ceste, osiguravanja sigurnosti i trajnosti ceste i cestovnih objekata i povećanja sigurnosti prometa (**izvanredno održavanje**), u skladu s propisima kojima je uređeno održavanje cesta.

Sredstva za izvršenje radova predviđaju se u ukupnom iznosu od **300.000,00 kn.**

Financirati će se iz prihoda za posebne namjene.

1. **Održavanje javnih površina na kojima nije dopušten promet motornim vozilima, građevina, uređaja i predmeta javne namjene, održavanje javnih zelenih površina, i održavanje čistoće javnih površina**

* redovito održavanje, popravci i čišćenje mjesnih domova, trgova, parkirališa i ostalih građevina, uređaja i predmeta kojima se koriste građani Općine, redovito održavanje postrojenja i opreme i ostalo,
* obuhvaća troškove ručnog i strojnog čišćenja i pranje pješačkih staza, autobusnih ugibališta, trgova i drugih javnih površina od otpada, snijega i leda, postavljanje i čišćenje košarica za otpatke i uklanjanje otpada koje je nepoznata osoba odbacila na javnu površinu ili zemljište u vlasništvu Općine.

Sredstva za izvršenje radova predviđaju se u ukupnom iznosu od **230.000,00 kn.**

Financirati će se iz prihoda za posebne namjene.

1. **Održavanje građevina javne odvodnje oborinskih voda**

* Obuhvaća upravljanje i održavanje građevina koje služe prihvatu, odvodnji i ispuštanju oborinskih voda iz građevina i površina javne namjene u građevinskom području, uključujući i građevine koje služe zajedničkom prihvatu, odvodnji i ispuštanju oborinskih i drugih otpadnih voda, osim građevina u vlasništvu javnih isporučitelja vodnih usluga koje, prema posebnim propisima o vodama, služe zajedničkom prihvatu, odvodnji i ispuštanju oborinskih i drugih otpadnih voda.

Sredstva za izvršenje radova predviđaju se u ukupnom iznosu od **150.000,00 kn.**

Financirati će se iz prihoda za posebne namjene.

1. **Održavanje groblja i krematorija unutar groblja**

* Obuhvaća redovito košenje i odvoz smeća s mjesnih groblja

Sredstva za izvršenje radova predviđaju se u ukupnom iznosu od **97.000,00 kn.**

Financirati će se iz prihoda za posebne namjene.

1. **Održavanje javne rasvjeta**

Pod održavanjem javne rasvjete podrazumijeva se upravljanje, održavanje objekata i uređaja javne rasvjete uključivo podmirenje troškova električne energije za rasvjetljavanje javnih površina, javnih cesta koje prolaze kroz naselja i nerazvrstanih cesta.

1. Usluge tekućeg i investicijskog održavanja (popravci postojeće javne rasvjete i troškovi postavljanja novih rasvjetnih tijela),
2. Trošak električne energije za javnu rasvjetu.

Sredstva za izvršenje radova predviđaju se u ukupnom iznosu od **569.130,00 kn.**

Financirati će se iz prihoda za posebne namjene.

**Članak 3.**

Sredstva iz članka 2. ovog Programa u iznosu od **1.346.130,00** kuna raspoređuju se i troše za pojedine namjene u skladu s dinamikom ostvarenja prihoda.

Sredstva koja će biti potrebna za namirenje troškova financiranja održavanja ostalih objekata komunalne infrastrukture financirat će se iz općih prihoda i primitaka proračuna te iz tekućih pomoći

**Članak 4.**

Ovaj Program objaviti će se u ''Službenim glasilu Općine Garčin'', i na Internet stranicama Općine Garčin [www.opcina-garcin.hr](http://www.opcina-garcin.hr) , a stupa na snagu 01. siječnja 2021. godine.

OPĆINSKO VIJEĆE

OPĆINE GARČIN

Predsjednik Općinskog vijeća:

Mato Jerković

KLASA: 021-05/21-01/118

URBROJ: 2178/06-01-21-1

Garčin, 21. prosinac 2021.